***ОБЯВЛЕНИЕ***

***ПО РЕДА НА ЧЛ.26 АЛ.3 ОТ ЗАКОНА НА НОРМАТИВНИТЕ АКТОВЕ***

**Относно: Приемане на Наредба за изменение и допълнение на**

**Наредба за определяне и администриране на местни такси и цени на услуги, предоставяне от Община Угърчин** (Приета с решение № 312 по Протокол № 19 от 27.01.2009 г. г. на Общински съвет – Угърчин)

На основание чл.26, ал.3 от ЗНА, регламентиращ задължението на съставителя на проект на нормативен акт за публикуването му с цел информираност на населението и прозрачност в действията на институциите, уведомявам всички заинтересовани лица, че в 30-дневен срок от публикуване на настоящото обявление на интернет страница на Община Угърчин, се приемат предложения и становища относно така изготвения проект на Наредба за изменение и допълнение на **Наредба за определяне и администриране на местни такси и цени на услуги, предоставяни от Община Угърчин** (Приета с решение № 312 по Протокол № 19 от 27.01.2009 г. от Общински съвет – Угърчин)

**М О Т И В И:**

 **1. Причини, налагащи приемането на изменението и допълнението на подзаконовия нормативен акт:**

 В Общински съвет Угърчин е постъпил протест с вх. № 2407/2022 г. от 14.09.2022 г. от г-н Цветомир Милков Папурков - прокурор от Окръжна прокуратура – Ловеч, срещу текстове от **Наредба за определяне и администриране на местни такси и цени на услуги, предоставяни от Община Угърчин** (Приета с решение № 312 по Протокол № 19 от 27.01.2009 г. от Общински съвет – Угърчин)

 В протеста е записано, че се оспорват разпоредбите на чл. 22, ал.2, изр. 2-ро в частта „… в срок 1 ноември до 31 декември….“, на чл. 22, ал.5 в частта „… в срок 1 ноември до 31 декември….“, чл.68 в частта за максималния размер на глобата „… до 100 лева“ и имуществената санкция „… до 200 лева“ и на чл. 67, ал.1 в частта за максималния размер на глобата „… до 100 лева“ и за имуществената санкция в частта „… от 50 до 100 лева“ от Наредба за определянето и администрирането на местните такси и цени на услуги, предоставяни от Община Угърчин, като прокурорът счита, че цитираните текстове са незаконосъобразни.

 Въпросната Наредба е приета с решение на Общински съвет – Угърчин № 312 по Протокол № 19 от 27.01.2009 г.. По естеството си е нормативен административен акт, съгласно определението на чл.75, ал.1 от АПК, а в същия смисъл е и дефиницията на чл.1а ЗНА.

 Конкретните съображения за незаконосъобразност на посочените текстове в Наредбата са следните:

 Прокурорът счита, че:

 1. чл. 22, ал.2, изр. 2-ро в частта „… в срок 1 ноември до 31 декември….“, на чл. 22, ал.5 в частта „… в срок 1 ноември до 31 декември….“, това прави Наредбата незаконосъобразна в тази и част – срока за подаване на декларациите, тъй като противоречат на дейността по третирането на битовите отпадъци – част от услугата по чл. 66, ал. 1, т.2, когато имота е незастроен и не се ползва през цялата година и е подадена декларация по образец и ред определени с Наредбата по чл.9 от задълженото лице, до 31 октомври на предходната година в общината по местонахождение на имота. С оглед на това разпоредбите на чл. 22, ал.2 изр. 2-ро „… в срок 1 ноември до 31 декември …“ и на чл. 22, ал.5 „… в срок 1 ноември до 31 декември….“ се явяват незаконосъобразни и като такива следва да бъдат отменени.

 2. Съгласно чл. 67, ал.1 от Наредбата е предвидено наказание „глоба в размер от 20 до 100 лева“, а за юридическите лица и едноличните търговци „имуществена санкция в размер от 50 до 100 лева“, което противоречи на чл.127, ал. 1 ЗМДТ – „при неспазване на разпоредби на този закон извън случаите на чл. 123, 124 и 125 на виновните лица се налага глоба в размер от 20 до 200 лева, а на юридическите лица и едноличните търговци – имуществена санкция в размер от 100 до 500 лева“. С оглед на това разпоредбата на чл.67, ал. 1 в частта за максималния размер на глобата „… до 100 лева“ и за имуществената санкция в частта „… от 50 до 100 лева“, се явяват незаконосъобразни и като такива следва да бъдат отменени.

 3. Съгласно чл.68 от Наредбата е предвидено наказание „глоба от 50 до 100 лева“, а за юридическите лица и едноличните търговци – „имуществена санкция в размер от 100 до 200 лева“, което противоречи на чл.123, ал.3 ЗМДТ „Който декларира неверни данни и обстоятелства, водещи до намаляване или освобождаване от такса, се наказва с глоба от 50 до 200 лева, а юридическите лица и едноличните търговци – с имуществена санкция в размер от 100 до 500 лева“. С оглед на това разпоредбата на чл. 68 в частта за максималния размер на глобата “… до 100 лева“ и имуществената санкция „… до 200 лева“, се явяват незаконосъобразни и като такива следва да бъдат отменени.

След направен задълбочен преглед на наредбата и направеното Предложение на Окръжна прокуратура Ловеч, на основание чл. 145, ал.1, т. 6 от Закона за съдебната власт, към преписка № 24074/2022 г. за констатирани технически грешки при номерирането на разпоредби от Наредбата, а именно: - Глава четвърта, Административно – наказателни разпоредби след чл. 68 следва чл. 67, ал. 1 и ал. 2, а след него отново чл. 68, ал. 1, ал. 2 и ал. 3, и са предприети необходимите действия за привеждане в последователност на нормирането на разпоредбите в Наредбата.

 4. Налага се промяна и от изменение на Закона за местните данъци и такси, публикувано в ДВ бр. 17 от 2022 г., в сила от 01.04.2022 г. С него е изменен чл. 6, ал. 1, б. „в“, като от текста отпада „детски ясли“ и „детски градини“ и е изцяло отменен чл. 81, съгласно който „За ползване на детски ясли и детски градини се събират от родителите или настойниците месечни такси.“. Следователно, считано от 01.04.2022 г. за ползването на детски ясли и детски градини общините не събират местна такса. Такава се дължи вече само за ползването на детска кухня.

 5. Необходимо е уеднаквяване на структурните звена с актуалната към момента структура на общинската администрация.

 **II. Цели, които се поставят:**

* Законосъобразност;
* Целесъобразност;
* Съответствие на разпоредбите на Наредбата с по-високите по степен нормативни актове.

 **III. Финансови и други средства, необходими за прилагането на новата уредба:**

 Проекта за изменение на предлаганата наредба не предвижда изразходването на финансови средства при прилагането и от страна на община Угърчин, както и ангажиране на допълнителни човешки ресурси.

 **IV. Очаквани резултати от прилагането, включително финансови, ако има такива:**

* актуална нормативна база, съобразена с разпоредбите на по-високите по степен нормативини актове.

 **V. Анализ за съответствие с правото на Европейския съюз:**

 Предлаганата Наредба за изменение и допълнение на **Наредба за определяне и администриране на местни такси и цени на услуги, предоставяни от Община Угърчин** (Приета с решение № 312 по Протокол № 19 от 27.01.2009 г. от Общински съвет – Угърчин)

 е подзаконов нормативен акт, разработен на основание чл. 8 от Закона за нормативните актове, чл. 21, ал. 2 от ЗМСМА и чл. 9 от Закона за местните данъци и такси, поради което съответствието и с правото на Европейския съюз е предопределено от съответствието на цитираните закони.

На основание чл. 26, ал.3 от Закона за нормативните актове, проектът на Наредба за изменение и допълнение на **Наредба за определяне и администриране на местни такси и цени на услуги, предоставяни от Община Угърчин** е публикуван на интернет страницата на Община Угърчин www.ugarchin.bg като по този начин е дадена възможност на всички заинтересовани лица да се запознаят с него и да изразят становище.

 Предложения и становища по проекта се приемат на електронен адрес: obshtina@ugarchin.com или всеки работен ден в Център за услуги и информация на гражданите, гр. Угърчин, пл. „Свобода“ № 1 до 17.00 часа на 27.10.2022 година.